《有感》
明代·刘荣嗣

自信何劳与物争，相怜宁暇不平鸣。
多愁每羡人能醉，万事今看梦早惊。
扪舌藏身消永日，随心曝背倚前楹。
静幽亦有山居意，却悔人间著姓名。

作者简介：（?—约1635）广平府曲周人，字敬仲，号简斋。万历四十四年进士，历官工部尚书。崇祯六年，总督河道，用门客之说创挽河之议，别凿新河，起宿迁至徐州，分黄河水以通漕运。八年，以河工无效被劾得罪，下狱死。有《半舫集》。